=== Flygtede 1810 til København fra et fransk besat Hamborg under Napoleonskrigene ===
[[Fil:Kgl_Teater_1748.jpg|thumb|Det kongelige Teater før ombygningen i 1837.]]
Da greb ydre omstændigheder for anden gang afgørende ind i hans skæbne. I slutningen af 1810 blev Hamborg fransk, og en dag erfarede Kuhlau, at han stod på listerne over dem, der skulle udskrives til soldat. Han flygtede da og ankom under et påtaget navn til [[København]], hvor han i den første tid holdt sig skjult af frygt for eftersøgning, men snart efter optrådte offentlig under sit rette navn og gav en koncert på [[Det Kongelige Teater]] 23. januar 1811.<ref name="DBL 591"/><ref name="Salm 832"/> Denne første koncert fulgtes af flere, på hvilke han høstede almindelig beundring ved sit mesterlige spil; inden årets udgang var han tilsagt til at spille for dronningen,<ref name="DBL 591"/> og adskillige ansete musikelskende huse åbnede sig for ham, således konferensråd Bruns, til hvis datter Adelaide Brun han tilegnede seks ''Canzoni'' (1813),<ref name="DBL 591"/> og Løvenskiolds på [[Løvenborg]]. Med [[C.E.F. Weyse]] trådte han snart i berøring og tilegnede denne sin klaverkoncert i C-Dur, den komposition, hvormed han havde introduceret sig hos det Københavnske publikum ved sin første koncert. I 1813 fik han titel af kammermusikus.<ref name="DBL 592">{{Cite web |url=https://runeberg.org/dbl/9/0594.html |title=Bricka, s. 592 |access-date=29. november 2016 |archive-date=10. september 2016 |archive-url=https://web.archive.org/web/20160910104413/http://runeberg.org/dbl/9/0594.html |url-status=ok }}</ref><ref name="Salm 832"/>
Historie